**Číslo spisu: NBS1-000-071-276**

 **Číslo záznamu: 100-000-348-438**

**V Ý Z V A**

**na predloženie ponuky na zákazku s nízkou hodnotou**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

na poskytnutie služieb s názvom:

**Odborné prehliadky, skúšky a servis ochranných systémov EZS, PTV a EPS v objektoch Národnej banky Slovenska**

(ďalej len „výzva“)

1. **Identifikácia verejného obstarávateľa:**

Názov organizácie: Národná banka Slovenska

Sídlo organizácie: Imricha Karvaša 1

 813 25 Bratislava

IČO: 30844789

**Kontaktná osoba:** Ing. Anna Zubeková

č. tel.: 02/5787 1215

 e-mail: anna.zubekova@nbs.sk

1. **Predmet zákazky:**
	1. **Názov predmetu zákazky:** Odborné prehliadky, skúšky a servis ochranných systémov EZS, PTV a EPS v objektoch Národnej banky Slovenska.
	2. Predmet zákazky je rozdelený na dve samostatné časti:

1. časť predmetu zákazky: Odborné prehliadky, skúšky a servis pre ochranný systém PTV.

2. časť predmetu zákazky: Odborné prehliadky, skúšky a servis ochranných systémov EZS, PTV a EPS.

EZS – elektronický zabezpečovací systém

PTV – priemyselná televízia

EPS – elektronická požiarna signalizácia

* 1. **Druh zákazky**: Zákazka na poskytnutie služieb.

Slovník spoločného obstarávania (CPV):

50610000-4 Služby na opravu a údržbu bezpečnostných zariadení

50413200-5 Opravy a údržba protipožiarnych zariadení

* 1. **Predpokladaná hodnota zákazky:** 91 000,00 eur bez DPH

Predpokladaná hodnota na 1. časť predmetu zákazky: 28 000,00 eur bez DPH.

Predpokladaná hodnota na 2. časť predmetu zákazky: 63 000,00 eur bez DPH.

* 1. **Opis predmetu zákazky:** Podrobný opis predmetu zákazky sa nachádza v prílohe č. 1 tejto výzvy.
1. **Miesto a lehota plnenia predmetu zákazky:**
	1. Miestom poskytnutia predmetu zákazky pre 1. časť predmetu zákazky je:
* Národná banka Slovenska, expozitúra Nové Zámky, T. G. Masaryka 3,

940 62 Nové Zámky,

* Národná banka Slovenska, expozitúra Banská Bystrica, Národná 10,

975 77 Banská Bystrica,

* Národná banka Slovenska, expozitúra Žilina, Antona Bernoláka 74,

010 01 Žilina,

* Národnej banky Slovenska, expozitúra Košice, Slovenskej jednoty 14,

041 41 Košice,

* Národnej banky Slovenska, expozitúra Poprad, Dostojevského 4444/26,

058 02 Poprad.

Miestom poskytnutia predmetu zákazky pre 2. časť predmetu zákazky je:

* Národná banka Slovenska, expozitúra Banská Bystrica, Národná 10, 14, 975 77 Banská Bystrica,
* Národná banka Slovenska, expozitúra Košice, Slovenskej jednoty 14, 041 41 Košice.
* Národná banka Slovenska, Viacúčelové zariadenie Bystrina, Nový Smokovec 21, 059 81 Vysoké Tatry.
	1. Predmet zákazky bude poskytovaný v termínoch a spôsobom podľa obchodných podmienok uvedených v prílohe č. 2.1 a v prílohe č. 2.2 tejto výzvy.
1. **Obchodné podmienky:**
	1. S úspešným uchádzačom bude uzatvorená Zmluva o kontrolnej činnosti, servise a zaškoleniach obsluhy ochranného systému PTV č. C-NBS1-000-072-369 podľa zmysle § 536 a nasl. a § 591 a nasl. zákona č. 513/1991 Zb. Obchodný zákonník v znení neskorších predpisov (ďalej len „zmluva“) na 1. časť predmetu zákazky, ktorá tvorí prílohu č. 2.1 tejto výzvy a Zmluva o kontrolnej činnosti, servise a zaškoleniach obsluhy ochranného systému EZS, PTV a EPS č. C-NBS1-000-072-371 podľa zmysle § 536 a nasl. a § 591 a nasl. zákona č. 513/1991 Zb. Obchodný zákonník v znení neskorších predpisov (ďalej len „zmluva“) na 2. časť predmetu zákazky, ktorá tvorí prílohu č. 2.2 tejto výzvy.
	2. Uchádzač musí akceptovať zmluvu bez akýchkoľvek zmien s výnimkou ustanovení, ktoré  je v zmluve vyznačené na doplnenie.
	3. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods.1 písm. e) a f) zákona o verejnom obstarávaní alebo ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní. Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa § 40 ods. 8 písm. d) zákona o verejnom obstarávaní.
2. **Možnosť rozdelenia ponuky:**

Predmet zákazky je rozdelený na dve časti. Uchádzač môže predložiť ponuku na jednu časť predmetu zákazky alebo na obidve časti predmetu zákazky podľa svojich možností, ak spĺňa podmienky a požiadavky, ktoré sa od neho vyžadujú. Uchádzač môže na každú časť predmetu zákazky predložiť iba jednu ponuku. Predloženie spoločnej ponuky viacerých uchádzačov verejný obstarávateľ nepripúšťa.

1. **Variantné riešenia:**

Verejný obstarávateľ neumožňuje predložiť variantné riešenia.

1. **Obhliadka miesta plnenia predmetu zákazky:**
	1. Záujemcom sa umožňuje vykonať obhliadku miesta plnenia predmetu zákazky. Výdavky spojené s obhliadkou miesta plnenia predmetu zákazky idú na ťarchu záujemcu.
	2. Obhliadku miesta plnenia predmetu zákazky je možné uskutočniť po vzájomnom dohovore v pracovných dňoch od **21.06.2022 do 24.06.2022** vrátane v čase od 8.00 h do 14.00 h.
	3. Záujemci, ktorí prejavia záujem o vykonanie obhliadky, si dohodnú dátum a čas obhliadky u vedúceho príslušnej expozitúry:
* expozitúra Nové Zámky: Ing. Stanislava Juríková, tel. číslo + 421 2 5787 4400, e- mail:  stanislava.jurikova@nbs.sk,
* expozitúra Žilina: Mgr. Tatiana Beliančínová, tel. číslo + 421 2 5787 4600,
e-mail:  tatiana.beliancinova@nbs.sk,
* expozitúra Banská Bystrica: Ing. Dušan Herko, tel. číslo + 421 2 5787 3610, e-mail: dusan.herko@nbs.sk,
* expozitúra Košice: Ing. Ján Varkonda, tel. číslo + 421 2 5787 3700, e-mail: jan.varkonda@nbs.sk,
* expozitúra Poprad: Ing. Peter Stredanský, tel. číslo + 421 2 5787 4850, e-mail: peter.stredansky@nbs.sk,
* viacúčelové zariadenie Bystrina: Václav Brož, tel. číslo + 421 2 5787 4940, e-mail vaclav.broz@nbs.sk .
1. **Komunikácia medzi verejným obstarávateľom a záujemcami resp. uchádzačmi:**
	1. V zmysle § 20 zákona o verejnom obstarávaní komunikácia medzi verejným obstarávateľom a záujemcami/uchádzačmi sa uskutočňuje elektronicky prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	2. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	3. Na bezproblémové používanie systému JOSEPHINE je nutné používať jeden z podporovaných internetových prehliadačov:
* Mozilla Firefox verzia 13.0 a vyššia,
* Google Chrome v aktuálnej verzii alebo
* Microsoft Edge v aktuálnej verzii.
	1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/ uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	3. Ak je odosielateľom zásielky záujemca/uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
1. **Predkladanie ponúk:**
	1. **Lehota na predkladanie ponúk je stanovená na 06.07.2022 do 12.00 h a je tiež špecifikovaná v systéme JOSEPHINE.**
	2. Predkladanie ponúk je umožnené iba registrovaným uchádzačom.
	3. Registrovaný uchádzač si po prihlásení do systému JOSEPHINE vyberie zákazku v časti VEREJNÉ OBSTARÁVANIA a vloží svoju ponuku do určeného formulára na príjem ponúk, ktorý sa nachádza v záložke „Ponuky a žiadosti.“
	4. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
	5. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
	6. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty ponuky (odporúčaný formát je „PDF“) tak, ako je uvedené v tejto výzve a vyplnený položkový elektronický formulár, ktorý zodpovedá návrhu na plnenie kritérií.
	7. Uchádzačom navrhované ceny za požadovaný predmet zákazky musia byť vyjadrené v eurách zaokrúhlené podľa matematických pravidiel maximálne na dve desatinné miesta a stanovené podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR 18/1996 Z. z. o cenách. Ceny uvádzané v ponuke nesmú byť viazané na inú menu alebo iný parameter a nesmú byť vyjadrené číslom „0“, t. j. tak, aby každá požadovaná cenová položka mala uvedenú kladnú číselnú hodnotu.
	8. Navrhované ceny sa vkladajú do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
	9. Uchádzačom navrhované ceny za požadovaný predmet zákazky sú ceny pevne stanovené a musia zahŕňať všetky náklady spojené s realizáciou predmetu zákazky, t. j. uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov.
	10. Ak ponuka obsahuje dôverné informácie, uchádzač ich v ponuke viditeľne označí.
	11. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	12. Ponuka uchádzača predložená po uplynutí lehoty na predkladanie ponúk sa elektronicky neotvorí.
	13. Ponuky predložené v lehote na predkladanie ponúk podľa tohto bodu výzvy sa uchádzačom nevracajú, zostávajú ako súčasť dokumentácie o zákazke.
	14. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
2. **Podmienky financovania:**

Predmet zákazky sa bude financovať z rozpočtových prostriedkov verejného obstarávateľa. Na predmet zákazky sa neposkytne preddavok ani zálohová platba. Vlastná platba sa bude realizovať formou bezhotovostného platobného styku v eurách na základe predloženej faktúry. Splatnosť faktúry je 30 dní odo dňa jej doručenia.

1. **Podmienky účasti uchádzačov:**
	1. Uchádzač musí predložiť fotokópiu platného dokladu o oprávnení poskytovať službu, ktorá zodpovedá predmetu zákazky (výpis z obchodného registra alebo výpis zo živnostenského registra alebo iný doklad o oprávnení), pričom doklad nesmie byť starší ako 3 mesiace predchádzajúce dňu, ktorý je posledným dňom lehoty na predkladanie ponúk (ktorého skončením uplynie lehota na predkladanie ponúk)- na 1 a 2. časť predmetu zákazky.
	2. Uchádzač zapísaný do zoznamu hospodárskych subjektov môže nahradiť doklad uvedený v bode 10.1 uvedením informácie, že je zapísaný v zozname hospodárskych subjektov podľa zákona o verejnom obstarávaní.
	3. Uchádzač nesmie mať v zmysle § 32 ods. 1 písm. f) zákona o verenom obstarávaní uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.
	4. Uchádzač musí predložiť fotokópiu platného dokladu: platnú licenciu na prevádzkovanie technickej služby podľa  zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov – na 1. časť predmetu zákazky.
	5. Uchádzač musí predložiť fotokópiu platného dokladu: platné oprávnenie na výkon odborných prehliadok a odborných skúšok a opráv vyhradených technických zariadení elektrických podľa § 14 a § 15 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov- na 1. časť predmetu zákazky.
	6. Uchádzač musí predložiť fotokópiu platného dokladu: platné osvedčenie pre minimálne jednu osobu podľa § 24 Revízny technik vyhradeného technického zariadenia elektrického podľa vyhlášky Ministerstva práce, sociálnych vecí a rodiny Slovenskej republiky č.508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, a to vo vzťahu k predmetu zákazky – na 1. časť predmetu zákazky .
	7. Uchádzač musí predložiť fotokópiu platného dokladu: platnú licenciu na prevádzkovanie technickej služby podľa  zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov, a to vo vzťahu k predmetu zákazky – na 2. časť predmetu zákazky.
	8. Uchádzač musí predložiť osobitné oprávnenie vydané výrobcom požiarnotechnického zariadenia, zhotoviteľom požiarnotechnického zariadenia alebo ich splnomocnením zástupcom pre minimálne jednu osobu na výkon opráv a kontrol EPS s označením Decetomat MCU 304 v súlade s § 11c ods. 8 zákona č. 314/2001 Z. z. - na 2. časť predmetu zákazky.
	9. Uchádzač musí predložiť osobitné oprávnenie vydané výrobcom požiarnotechnického zariadenia, zhotoviteľom požiarnotechnického zariadenia alebo ich splnomocnením zástupcom pre minimálne jednu osobou na výkon opráv a kontrol EPS s označením BENTEL FC501 v súlade s § 11c ods. 8 zákona č. 314/2001 Z. z. - na 2. časť predmetu zákazky.
	10. Uchádzač musí predložiť osobitné oprávnenie pre minimálne jednu osobu na kontroly EPS podľa § 15 ods. 5 vyhláška č. 726/2002 Z. z., a to vo vzťahu k predmetu zákazky - na 2. časť predmetu zákazky.
	11. Uchádzač musí predložiť fotokópiu platného dokladu: platné oprávnenie na výkon odborných prehliadok a odborných skúšok a opráv vyhradených technických zariadení elektrických podľa § 14 a § 15 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, a to vo vzťahu k predmetu zákazky - na 2. časť predmetu zákazky.
	12. Uchádzač musí predložiť fotokópiu platného dokladu: platné osvedčenie pre minimálne jednu osobu podľa § 24 Revízny technik vyhradeného technického zariadenia elektrického podľa vyhlášky Ministerstva práce, sociálnych vecí a rodiny Slovenskej republiky č.508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, a to vo vzťahu k predmetu zákazky – na 2. časť predmetu zákazky.
	13. Uchádzač môže na preukázanie podmienok účasti podľa bodov 11.8 až 11.12. využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy podľa predchádzajúcej vety musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie poskytovať službu sa preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú.
2. **Obsah ponuky:**
	1. Ponuka uchádzača musí obsahovať tieto doklady a dokumenty:
		1. Identifikačné údaje uchádzača: obchodné meno alebo názov, sídlo alebo miesto podnikania, meno, priezvisko a funkcia štatutárneho zástupcu (zástupcov) uchádzača, IČO, IČ DPH, DIČ, bankové spojenie, číslo bankového účtu v tvare IBAN, SWIFT, kontaktnú osobu, kontaktné telefónne číslo, e-mail, poštovú adresu pre doručovanie (ak je iná ako obchodné meno alebo názov a sídlo alebo miesto podnikania uchádzača).
		2. Doklady preukazujúce splnenie podmienok účasti uchádzača podľa bodu 11 tejto výzvy.
		3. Vyplnený návrh na plnenie kritérií na vyhodnotenie ponúk, vypracovaný podľa prílohy č. 3 tejto výzvy, podpísaný štatutárnym zástupcom uchádzača resp. ním poverenej/splnomocnenej osoby.
		4. Vyplnené vyhlásenie uchádzača uvedené v prílohe č. 4 tejto výzvy, podpísané štatutárnym zástupcom uchádzača resp. ním poverenej/splnomocnenej osoby.
		5. Vyplnené obchodné podmienky, t. j. návrh zmluvy spolu s prílohami na 1. časť predmetu zákazky uvedené v prílohe č. 2.1 tejto výzvy, podpísané štatutárnym zástupcom uchádzača resp. ním poverenej/splnomocnenej osoby a vyplnené obchodné podmienky, t. j. návrh zmluvy spolu s prílohami na 2. časť predmetu zákazky uvedené v prílohe č. 2.2 tejto výzvy, podpísané štatutárnym zástupcom uchádzača resp. ním poverenej/splnomocnenej osoby.
		6. Vyplnené obchodné podmienky, t. j. návrh zmluvy spolu s prílohami na 1. časť predmetu zákazky uvedené v prílohe č. 2.1 tejto výzvy a vyplnené obchodné podmienky, t. j. návrh zmluvy spolu s prílohami na 2. časť predmetu zákazky uvedené v prílohe č. 2.2 tejto výzvy - v editovateľnom formáte docx.
	2. Doklady a dokumenty v zmysle bodu 12.1. tejto výzvy uchádzač predkladá v súlade s bodom 8.6 tejto výzvy.
	3. Ak štatutárny orgán splnomocní inú osobu konať navonok v jeho mene pri podpise ponuky, musí byť súčasťou ponuky aj originál alebo notársky overená kópia plnej moci (poverenia) na zastupovanie s prijatím plnej moci poverenou osobou.
3. **Kritérium na hodnotenie ponúk:**
	1. Verejný obstarávateľ určil jediné kritérium na hodnotenie ponúk pre 1. časť predmetu zákazky a pre 2. časť predmetu zákazky:

**Celková cena za predmet zákazky pre 1. časť predmetu zákazky v eurách bez DPH.**

**Celková cena za predmet zákazky pre 2. časť predmetu zákazky v eurách bez DPH**

* 1. Verejný obstarávateľ zostaví poradie uchádzačov na základe jediného kritéria na vyhodnotenie ponúk tak, že na prvom mieste sa umiestni uchádzač, ktorého ponuka bude mať najnižšiu celkovú cenu za predmet zákazky v eurách bez DPH. Ostatní uchádzači sa umiestnia vo vzostupnom poradí podľa hodnoty navrhovanej celkovej ceny za predmet zákazky v eurách bez DPH.
	2. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
	3. Úspešným uchádzačom sa stane uchádzač, ktorého ponuka sa umiestni na prvom mieste v hodnotení, t. j. ktorého ponuka bude mať najnižšiu celkovú cenu za predmet zákazky v eurách bez DPH a spĺňa podmienky účasti a požiadavky na predmet zákazky.
	4. V prípade rovnosti ponúk (na prvom mieste sa umiestnia uchádzači s rovnakou celkovou cenou za predmet zákazky v eurách bez DPH) úspešným uchádzačom na 1. časť predmetu zákazky bude ten uchádzač, ktorého súčet položiek P1 až P10 z tabuľky č. 1 prílohy č. 3 výzvy bude najnižší a na 2. časť predmetu zákazky bude ten uchádzač, ktorého súčet cien P1, P3, P4, P6 a P7 z tabuľky č. 9 prílohy č. 3 výzvy bude najnižší.
1. **Ďalšie informácie:**
	1. Verejný obstarávateľ si vyhradzuje právo komunikovať iba v slovenskom jazyku.
	2. Ponuka, ďalšie doklady a dokumenty v nej predložené musia byť uchádzačom vyhotovené v štátnom (slovenskom) jazyku.
	3. Verejný obstarávateľ si vyhradzuje právo uvedené podmienky zmeniť alebo odmietnuť všetky predložené ponuky.
	4. Neúspešnosť uchádzača vo verejnom obstarávaní nevytvára nárok na uplatnenie náhrady škody zo strany uchádzača.
	5. V prípade nejasnosti alebo potreby objasnenia požiadaviek uvedených vo výzve s prílohami môže elektronickou formou prostredníctvom systému JOSEPHINE ktorýkoľvek zo záujemcov požiadať o jej vysvetlenie, a to najneskôr tri pracovné dni pred uplynutím lehoty na predkladanie ponúk. Verejný obstarávateľ poskytne odpoveď/vysvetlenie bezodkladne všetkým záujemcom.
	6. Verejný obstarávateľ pri spracúvaní osobných údajov poskytnutých uchádzačom v procese verejného obstarávania postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov. ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle verejného obstarávateľa: <https://www.nbs.sk/sk/ochrana-osobnych-udajov>.

**Prílohy:**

Príloha č. 1 Opis predmetu zákazky

Príloha č. 2.1 Návrh zmluvy – na 1. časť predmetu zákazky

Príloha č. 2.2 Návrh zmluvy – na 2. časť predmetu zákazky

Príloha č. 3 Návrh na plnenie kritérií

Príloha č. 4 Vyhlásenia uchádzača

V Bratislave, dňa 13. júna 2022

Schválil

Ing. Jozef Zelenák

vedúci, oddelenie centrálneho obstarávania